चीन तो धार्मिक देश नहीं है, परन्तु भारत की विश्व में धार्मिक देश के रूप में छवि बनी हुई है। प्रकृति भगवान का ही दूसरा रूप है। हमारे सभी धार्मिक शास्त्र यह कहते हैं कि जो हमें कुछ देता है, वह देवता कहलाता है। अब आप ही सोचिए, प्रकृति हमें क्या-क्या नहीं देती? हमारी हर जरूरत केवल प्रकृति ही पूरा कर रही है। परन्तु जब मानव अपने स्वार्थवश प्रकृति का दोहन करता है तो संतुलन बिगड़ने के कारण इसी प्रकार की विनाश लीलाएँ हमें देखनी और झेलनी पड़ती हैं। लाभ तो कोई और उठा जाता है और भोगना पड़ता है मजबूर जनता को।